ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పెండింగ్ అంశాలను పరిష్కరించడం, స్వచ్ఛత ప్రచారం కోసం 2023 అక్టోబర్ 2 నుంచి 31 వరకు ప్రత్యేక ప్రచారం 3.0లో పాల్గొనేందుకు సిద్ధమైన కేంద్ర ఆహారం & ప్రజా పంపిణీ విభాగం
కేంద్ర ఆహారం & ప్రజాపంపిణీ విభాగం , తన పీఎస్యూలు, అనుబంధ సంస్థల కార్యాలయాలతో కలిసి ఈ ఏడాది 2 అక్టోబర్ నుంచి 31 వరకు ప్రత్యేక ప్రచారం 3.0లో పాల్గొంటుంది. కేంద్ర పరిపాలన సంస్కరణలు, ప్రజా ఫిర్యాదుల విభాగం ఆధ్వర్యంలో నిర్వహిస్తున్న ప్రత్యేక ప్రచారం, సంస్థాగతంగా స్వచ్ఛతను పెంచుతుంది & ప్రభుత్వ కార్యాలయాల విధుల్లో జాప్యాన్ని తగ్గిస్తుంది. ప్రత్యేక ప్రచారం 3.0 సన్నాహక దశ సెప్టెంబర్ 15న ప్రారంభమైంది.
2022 నవంబర్ నుంచి 2023 ఆగస్టు వరకు జరిగిన ప్రత్యేక ప్రచారం 2.0లో కేంద్ర ఆహారం & ప్రజాపంపిణీ విభాగం గొప్ప ఉత్సాహంతో పాల్గొంది.
స్వచ్ఛ భారత్కు అనుగుణంగా, 3,437 ప్రాంతాల్లో పరిశుభ్రత కార్యక్రమాలను ఈ విభాగం నిర్వహించింది. స్వచ్ఛత శిబిరాలు, అవగాహన కార్యక్రమాలు, పరిశుభ్రత కార్యకలాపాల కోసం వారానికి 3 గంటల సమయం కేటాయించడం, వ్యర్థాల నిర్వహణ, తోటల పెంపకం, క్రమం తప్పకుండా పరిశుభ్రత కార్యక్రమాలు, సామగ్రి ఆధునీకరణ, పాత ఫైళ్లను తొలగించడం/పరిశీలించడం, చెదల నియంత్రణ వంటి చాలా కార్యకలాపాలను చేపట్టింది.
అధికారులు, సిబ్బందితో స్వచ్ఛత ప్రమాణం చేయిస్తున్న కేంద్ర ఆహారం & ప్రజాపంపిణీ విభాగం కార్యదర్శి సంజీవ్ చోప్రా
2022 నవంబర్ నుంచి 2023 ఆగస్టు మధ్య కాలంలో ఆహారం & ప్రజా పంపిణీ విభాగం సాధించిన విజయాల్లోని ముఖ్యాంశాలు:
- 12,57,706 దస్త్రాల సమీక్ష, 5,92,354 భౌతిక దస్త్రాలు తొలగింపు
- 99,105 చ.అ. విస్తీర్ణాన్ని అందుబాటులోకి తీసుకురావడం
- 9,783 ఈ-దస్త్రాల పరిష్కారం
- కాలం చెల్లిన వస్తువుల వేలం ద్వారా రూ.77.88 లక్షల ఆదాయం ఆర్జన
కార్యాలయ పరిసరాలను అందంగా, పరిశుభ్రంగా ఉంచడానికి, డీఎఫ్పీడీ తన ఆధ్వర్యంలోని అన్ని పీఎస్యూలు/అనుబంధ కార్యాలయాల సీనియర్ అధికారులతో క్రమం తప్పకుండా సమావేశాలు నిర్వహించింది. స్వచ్ఛత కార్యకలాపాలను సమీక్షించడానికి లేదా పర్యవేక్షించడానికి సీనియర్ అధికారులు ఆకస్మిక పర్యటనలు కూడా చేపట్టారు.
గత ప్రచారం ఆదర్శాలు, ఉద్దేశాలను కొనసాగించడానికి, ప్రత్యేక ప్రచారం 3.0 లక్ష్యాలను సాధించడానికి ఆహారం & ప్రజా పంపిణీ విభాగం కట్టుబడి ఉంది.
ఆర్ధిక వ్యవహారాల మంత్రివర్గ సంఘం
ఎన్ టిపిసి గ్రీన్ ఎనర్జీ లిమిటెడ్ లో నిర్ణీత పరిమితికి మించి పెట్టుబడులు పెట్టడానికి మహారత్న కేంద్ర ప్రభుత్వ రంగ సంస్థలకు అధికార బదలాయింపు ప్రస్తుత మార్గదర్శకాల నుంచి ఎన్ టిపిసి లిమిటెడ్ కు మినహాయింపు ఇవ్వాలన్న ప్రతిపాదనకు ఆమోదం తెలిపిన మంత్రివర్గం
60 గిగావాట్ల సామర్ధ్యంతో ఎన్ టిపిసి లిమిటెడ్ నెలకొల్పనున్న పునరుత్పాదక శక్తి యూనిట్ లో ఎన్ఆర్ఈఎల్ దాని ఇతర జేవీలు/ అనుబంధ సంస్థలలో ఎన్ జీఈఎల్ పెట్టుబడి పెట్టడానికి ఆమోదం తెలిపిన మంత్రివర్గం
ఎన్ టిపిసి లిమిటెడ్ అనుబంధ సంస్థ అయిన ఎన్ టిపిసి గ్రీన్ ఎనర్జీ లిమిటెడ్ లో నిర్ణీత పరిమితికి మించి పెట్టుబడులు పెట్టడానికి కేంద్ర ప్రభుత్వ మహారత్న రంగ సంస్థలకు అధికార బదలాయింపు ప్రస్తుత మార్గదర్శకాల నుంచి ఎన్ టిపిసి లిమిటెడ్ కు మినహాయింపు ఇవ్వాలన్న ప్రతిపాదనకు ఈ రోజు ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన ఆర్థిక వ్యవహారాల మంత్రివర్గ కమిటీ ఆమోదం తెలిపింది. పునరుత్పాదక శక్తి సామర్థ్య లక్ష్యాన్ని సాధించడానికి ఎన్ టిపిసి 60 గిగావాట్ల సామర్థ్యంతో నెలకొల్పనున్న యూనిట్ లో రెన్యూవబుల్ ఎనర్జీ లిమిటెడ్ లో ఎన్ జీఈఎల్ దాని ఇతర జేవీ లు/అనుబంధ సంస్థలు తమ నికర విలువలో 15% గరిష్ట స్థాయికి లోబడి రూ. 5,000 కోట్ల నుంచి రూ. 7,500 కోట్లు వరకు పెట్టుబడి పెట్టడానికి కూడా మంత్రివర్గం ఆమోదం తెలిపింది.
కాప్ 26 లో అంగీకరించిన విధంగా కార్బన్ ఉద్గారాలను తగ్గించడానికి భారతదేశం ప్రయత్నాలు చేస్తూ లక్ష్యాన్ని సాధించడానికి కృషి సాగిస్తోంది. శిలాజేతర ఇంధన వనరులను ఉపయోగించి 2030 నాటికి 500 60 గిగావాట్ల విద్యుత్ ఉత్పత్తి చేయాలని భారతదేశం లక్ష్యంగా నిర్ణయించుకుంది.
దేశ విద్యుత్ రంగంలో కీలక పాత్ర పోషిస్తున్న కేంద్ర ప్రభుత్వ రంగ సంస్థ ఎన్ టిపిసి తన పునరుత్పాదక శక్తి సామర్థ్యాన్ని పెంపొందించుకోవాలని నిర్ణయించింది. నూతన పెట్టుబడులు వినియోగించి 60 గిగావాట్ల సామర్ధ్యంతో పునరుత్పాదక ఇంధన వనరులు ఉపయోగించి పనిచేసే విద్యుత్ ఉత్పత్తి కేంద్రాన్ని స్థాపిస్తుంది. దీనివల్ల 2030 నాటికి 500 60 గిగావాట్ల విద్యుత్ ఉత్పత్తి చేయాలన్న భారతదేశం నిర్ణయించుకున్న లక్ష్యాన్ని చేరుకోవడానికి అవకాశం కలుగుతుంది. 2070 నాటికి శూన్య ఉద్గారాల విడుదల స్థాయికి చేరుకోవడానికి ఎన్ టిపిసి ప్రణాళిక సహకరిస్తుంది.
ఇటీవల జరిగిన కాప్ 26 సదస్సులో 'పంచమిత్ర' విధానం అమలు చేసి శూన్య ఉద్గార విడుదల స్థాయికి చేరుకుంటామని భారతదేశం ప్రకటించింది. దీనికి అనుగుణంగా కార్యాచరణ ప్రణాళిక రూపొందిందింది.
పునరుత్పాదక ఇంధన రంగంలో ఎన్ టిపిసి రూపొందించిన ప్రణాళికను ఎన్ జీఈఎల్ అమలు చేస్తుంది. ప్రస్తుతం ఎన్ జీఈఎల్ పనిచేస్తున్న/ నిర్మాణం పూర్తి కావడానికి సిద్ధంగా ఉన్న 15 పునరుత్పాదక కేంద్రాలు, ఎన్ఆర్ఈఎల్ ద్వారా 2,861 మెగావాట్ల విద్యుత్తును ఉత్పత్తి చేస్తోంది. గ్రీన్ ఎనర్జీ రంగంలో అందుబాటులో ఉన్న అవకాశాలు ఉపయోగించుకోవడానికి ఎన్ఆర్ఈఎల్ పోటీ రంగంలో ప్రవేశించి సామర్థ్యాన్ని పెంపొందించుకోవడానికి ప్రణాళిక రూపొందించింది.ఎన్ టిపిసి కి ప్రభుత్వం ఇచ్చిన మినహాయింపులు ప్రపంచ గ్రీన్ ఎనర్జీ రంగంలో భారతదేశం కీలక పాత్ర పోషించడానికి సహకరిస్తాయి. సాంప్రదాయ ఇంధన వనరుల వినియోగం తగ్గుతుంది. బొగ్గు దిగుమతి కోసం చేస్తున్న వ్యయం గణనీయంగా తగ్గుతుంది. దేశంలో ప్రతి ప్రాంతంలో 24 గంటల పాటు విద్యుత్ సరఫరా చేయాలన్న ప్రభుత్వ లక్ష్యం నెరవేరుతుంది.
ఎన్ టిపిసి నెలకొల్పనున్న పునరుత్పాదక ఇంధన ప్రాజెక్టు నిర్మాణ దశ, పని ఉత్పత్తి ప్రారంభించిన తర్వాత వెలది మందికి ప్రత్యక్షంగా, పరోక్షంగా ఉపాధి అవకాశాలను అందిస్తుంది.
ప్రధాన మంత్రి కార్యాలయం
భాయీదూజ్నాడు ప్రజల కు శుభాకాంక్షలు తెలిపిన ప్రధాన మంత్రి
భాయీ దూజ్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు.
ప్రధాన మంత్రి ఒక ట్వీట్ లో -
‘‘సోదరులు, సోదరీమణుల అపార స్నేహాని కి మరియు సడలని విశ్వాసానికి ప్రతీక అయినటువంటి పర్వదినం ‘భాయీ దూజ్’ నాడు మీ అందరి కి అనేకానేక శుభకామనల ను వ్యక్తం చేస్తున్నాను.’’ అని పేర్కొన్నారు.
भाई-बहन के अपार स्नेह और अटूट विश्वास के प्रतीक-पर्व भाई दूज की आप सभी को बहुत-बहुत शुभकामनाएं।
— Narendra Modi  October 27, 2022
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నియంత్రణలో అనేక శిఖరాలు అధిరోహించిన భారత్
5 లక్షలకు దిగువన చికిత్సలో ఉన్న కేసులు
80 లక్షలకు పైగా కోలుకున్నవారు, మొత్తం పరీక్షలు 12 కోట్లు
ప్రపంచాన్ని వణికించిన కోవిడ్ మహమ్మారిని అదుపుచేయటంలో భారత్ అనేక కీలకమైన మైలురాళ్లను అధిగమిస్తూ వస్తోంది. ప్రస్తుతం ఇంకా చికిత్స పొమ్దుతున్న కోవిడ్ బాధితుల సంఖ్య 5 లక్షలకంటే దిగువకు వచ్చింది. 106 రోజుల తరువాత మొదటి సారిగా ఈ స్థాయికి తగ్గింది. ప్రస్తుతం చికిత్స బాధ్యత 4.94,657 మందికి పరిమితమైంది. గత జులౌ 28న బాధితుల సంఖ్య 4.96.988 గా నమోదైంది. ఆ విధంగా మొత్తం పాజిటివ్ కేసులలో చికిత్స పొందుతున్నవారి వాటా 5.73 శాతానికి తగ్గిపోయింది. దేశవ్యాప్తంగా కోవిడ్ బాధితుల సంఖ్య తగ్గుతున్న ధోరణికి కూడా ఇది అద్దం పట్టింది. అనేక దేశాలలో కొత్తగా బాధితుల సంఖ్య పెరుగుతూ ఉన్న నేపథ్యంలో భారత్ లో సంఖ్యకు ప్రాధాన్యం లభించింది.
కేంద్ర ప్రభుత్వం అనుసరించిన వ్యూహం, అంకితభావంతో అమలు చేసిన విధానం, రాష్ట్రాలు, కేంద్ర పాలిత ప్రాంతాలు అందించిన సహకారం, డాక్టర్లతో సహా కోవిడ్ పోరాట యోధుల నిస్వార్థ సేవలు ఈ అద్భుతమైన ఫలితాల సాధనకు దోహదం చేశాయి. ఈరోజు 27 రాష్ట్రాలు, కేంద్రపాలితప్రాంతాలలో సగటున 20 వేల లోపే కోవిడ్ బాధితులు చికిత్సలో ఉన్నారు.
కేవలం 8 రాష్ట్రాలు, కేంద్రపాలిత ప్రాంతాలలోనే 20,000 కు పైగా కోవిడ్ కేసులు ఉన్నాయి. అందులో కేరళ, మహారాష్ట్రలలో మాత్రమే ఒక్కో రాష్ట్రంలో 50 వేలకు పైగా కేసులు చికిత్సపొందుతూ ఉన్నాయి.
గడిచిన 24 గంటలలో 44,281 కొత్త కోవిడ్ కేసులు నిర్థారణ అయ్యాయి. మరోవైపు 50,326 మంది కోలుకొని బైటపడ్దారు. ఇలా కొత్త కేసులకంటే కోలుకున్నవారు ఎక్కువగా ఉండటం ఇది వరుసగా 39వ రోజు. కోలుకుంటున్నవారి సంఖ్య ఎక్కువగా ఉండటంతో కోలుకున్నవారికి, చికిత్సలో ఉన్నవారికీ మధ్య సంఖ్యా పరంగా అంతరం బాగా పెరుగుతూ వస్తోంది. కోలుకున్నవారి మొత్తం సంఖ్య 80 లక్షలు పైబడి 80,13,783కు చేరింది. దీంతో కోలుకున్నవారికి, చికిత్సలో ఉన్నవారికి మధ్య అంతరం పెరిగి 75,19,126 కు చేరింది. కొలుకున్నవారి శాతం 92.79% అయింది.
మొత్తం వ్యాధి నిర్థారణ పరీక్షలు 12 కోట్లకు చేరాయి. గత 24 గంటలలో 11,53,294 శాంపిల్స్ పరీక్షించారు. ఈ విధంగా పరీక్షల మౌలిక సదుపాయాలు పెరిగి పరీక్షల సంఖ్య పెంచటం వలన రోజువారీ కేసులు తక్కువగా వస్తున్నాయి.
పెద్ద సంఖ్యలో కోవిడ్ నిర్థారణ పరీక్షలు జరపటం వల్ల ఆరంభంలోనే బాధితులను గుర్తించటం సాధ్యమవుతోంది. దానివల్ల వ్యాధిని సులభంగా నియంత్రించగలుగుతున్నారు. రోజూ వస్తున్న కొత్త కేసుల సంఖ్య 50 వేలకు లోపే ఉంటున్నది.
కొత్తగా కోలుకున్నవారిలో 77% మంది కేవలం 10 రాష్ట్రాలకు చెందినవారే కావటం గమనార్హం. మహారాష్ట్రలో ఒకే రోజు 6,718 మంది కోలుకోగా ఆ తరువాత స్థానంలో ఉన్న కేరళలో 6,698 మంది, ఢిల్లీలో 6,157 మంది కోలుకున్నారు.
కొత్తగా వస్తున్న కేసులలో 78% కేవలం పది రాష్ట్రాల్లోనే ఉన్నాయి. ఢిల్లీ లో అత్యధికంగా 7830 కోవిడ్ పాజిటివ్ కేసులు తాజాగా నమోదు కాగా కేరళలో 6020 కేసులు వచ్చాయి.
కోవిడ్ మరణాలలో 79% కేవలం పది రాష్ట్రాలు, కేంద్ర పాలిత ప్రాంతాలలొనే నమోదయ్యాయి. గడిచిన 24 గంటలలో 512 మంది చనిపోయారు. దీంతో మరణాల శాతం ప్రస్తుతం 1.48% గా నమోదై క్రమంగా తగ్గుతోంది. మహారాష్ట్రలొ అత్యధికంగా 110 మంది మరణించగా 83 మరణాలతో ఢిల్లీ, 53 మరణాలతో పశ్చిమ బెంగాల్ ఆ తరువాత స్థానాల్లో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 107.22 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.75 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,07,22,89,365
|
|
అందుబాటులోని నిల్వలు
|
|
12,75,29,984
107.22 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.75 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మానవ వనరుల అభివృద్ధి మంత్రిత్వ శాఖ
కేంద్ర మంత్రులు శ్రీమతి నిర్మలా సీతారామన్ మరియు శ్రీ ధర్మేంద్ర ప్రధాన్ ఆగష్టు 17, 2023న పూరీ మరియు భువనేశ్వర్లను విభిన్న కార్యక్రమాలలో పాల్గొంటారు.
కేంద్ర విద్య మరియు నైపుణ్యాభివృద్ధి మరియు వ్యవస్థాపకత మంత్రి శ్రీ ధర్మేంద్ర ప్రధాన్, మరియు కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి.నిర్మలా సీతారామన్ రేపు ఆగస్ట్ 17, 2023  పూరీ మరియు భువనేశ్వర్లలో ముఖ్యమైన కార్యక్రమాలలో పాల్గొంటారు.
మన దేశ వారసత్వం మరియు పురోగతి పట్ల వారి అంకితభావాన్ని ఉదహరిస్తూ, "మేరీ మాటీ మేరా దేశ్" థీమ్తో ప్రతిధ్వనించే కార్యక్రమాలను వారు ప్రారంభించబోతున్నారు. రోజు కార్యకలాపాలు ఉన్నాయి:
శ్రీ మందిర దర్శనం: శతాబ్దాల సంప్రదాయానికి నివాళులు అర్పిస్తూ పూజనీయ శ్రీ మందిరాన్ని ఉదయం 7:00 గంటలకు మంత్రులు సందర్శించనున్నారు.
సైకత శిల్పి సుదర్శన్ పట్నాయక్ "మేరి మాటి మేరా దేశ్"పై ఇసుక కళ: ఉదయం 8:00 గంటలకు, ప్రఖ్యాత సైకత శిల్పి సుదర్శన్ పట్నాయక్ రూపొందించిన మంత్రముగ్ధులను చేసే "మేరీ మాటి మేరా దేశ్" థీమ్ యొక్క మనోహరమైన అందం ఇసుక శిల్పం గా రూపుదాల్చుతుంది. ఈ ఆకర్షణీయమైన ప్రదర్శన బ్లూ ఫ్లాగ్ బీచ్, మేఫెయిర్, పూరి లో సాగర తీరాన్ని అలంకరిస్తుంది.
మొక్కలు నాటడం మరియు పంచ్ ప్రాణ్ ప్రతిజ్ఞలో పాల్గొనడం: మంత్రులు ఉదయం 9:00 గంటలకు ప్రశంసనీయమైన పర్యావరణ కార్యక్రమం లో పాల్గొంటారు. పూరి లోని పెంటకట దగ్గర సెంట్రల్ సంస్కృత విశ్వవిద్యాలయం యొక్క రెసిడెన్షియల్ కాంప్లెక్స్, శ్రీ సదాశివ క్యాంపస్లో మొక్కలు నాటడం మరియు పంచప్రాన్ ప్రతిజ్ఞ నిర్వహించబడుతుంది.
ప్రముఖ స్వాతంత్య్ర సమరయోధుడు సహీద్ జయీ రాజ్గురు జన్మస్థలం - అమృత్ కలాష్ యాత్ర: ఉదయం 10:15 గంటలకు, మంత్రులు ప్రముఖ సహీద్ జయీ రాజ్గురు జన్మస్థలాన్ని సందర్శించి, బిరహరేకృష్ణపూర్లో ప్రతీకాత్మక అమృత్ కలష్ యాత్రను ప్రారంభించడం ద్వారా స్వాతంత్ర్య వారసత్వానికి నివాళులు అర్పిస్తారు.
కువి మరియూ దేశియా భాషలో పుస్తక ఆవిష్కరణ: భాషా వైవిధ్యం వేడుకలో, భువనేశ్వర్లోని మేఫెయిర్లో కువీ మరియు దేశియా భాషల్లో పుస్తకావిష్కరణ కార్యక్రమం మధ్యాహ్నం 2:30 గంటలకు జరుగుతుంది. భాష జ్ఞాన వ్యాప్తిని సులభతరం చేస్తుంది.
20వ జాతీయ సీ ఏ కాన్ఫరెన్స్ ప్రారంభోత్సవం: భువనేశ్వర్లోని ఎస్ ఓ ఏ యూనివర్శిటీ ఆడిటోరియంలో మేధోప్రగతి మరియు వృత్తిపరమైన అభివృద్ధిని పెంపొందించే 20వ జాతీయ సీ ఏ కాన్ఫరెన్స్ను ప్రముఖులు ప్రారంభించడంతో ఈ రోజు సాయంత్రం 4:30 గంటలకు కార్యక్రమాలు ముగుస్తాయి.
ఈ రోజు మన వారసత్వాన్ని కాపాడుకోవడం, మన మాతృభూమితో అనుసంధానం చేయడం మరియు పర్యావరణం మరియు మన దేశం పట్ల బాధ్యత భావాన్ని పెంపొందించడం యొక్క ప్రాముఖ్యతను ఈ కార్యక్రమాలు తెలియజేస్తాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 137.87 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 24.16 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,37,87,00,630
|
|
అందుబాటులోని నిల్వలు
|
|
24,16,48,086
137.87 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 24.16 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మంత్రిమండలి
పర్యటక రంగం లో భారతదేశం మరియు క్రోయేశియా మధ్య ఎంఒయు కు ఆమోదం తెలిపిన మంత్రివర్గం
పర్యటక రంగం లో భారతదేశం మరియు క్రోయేశియా మధ్య అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
ఈ ఎంఒయు పర్యటక రంగం లో సహకారాన్ని పెంపొందించుకోవడం కోసం ఒక సంస్థాగత వ్యవస్థ ను ఏర్పాటు చేయడం లో ఉభయ పక్షాల కు సహాయకారి కానుంది.
ఈ ఎంఒయు పై 2019వ సంవత్సరం మార్చి నెల 26వ తేదీ న క్రోయేశియా ను భారత రాష్ట్రపతి సందర్శించిన సందర్భం గా సంతకాలు జరిగాయి.
(
రక్షణ మంత్రిత్వ శాఖ
రూ.174.44 కోట్ల తుది డివిడెండ్ చెక్కును రక్షణ మంత్రి శ్రీ రాజ్నాథ్ సింగ్కు అందించిన 'భారత్ ఎలక్ట్రానిక్స్ లిమిటెడ్'
'భారత్ ఎలక్ట్రానిక్స్ లిమిటెడ్'లో రాష్ట్రపతి పేరిట ఉన్న వాటాలపై 140 శాతం తుది డివిడెండ్గా రూ.174,43,63,569.20/-ను ఆ సంస్థ చెల్లించింది. ఆ మొత్తం విలువకు సమానమైన చెక్కును రక్షణ శాఖ మంత్రి శ్రీ రాజ్నాథ్ సింగ్కు, బీఈఎల్ సీఎండీ శ్రీ గౌతమ అందించారు. ఈ ఏడాది ఫిబ్రవరిలోనూ 140 శాతం మధ్యంతర డివిడెండ్ను  ప్రభుత్వానికి బీఈఎల్ చెల్లించింది.
రక్షణ రంగ సంస్థగా బీఈఎల్కు నవరత్న హోదా ఉంది. 2019-20 ఆర్థిక సంవత్సరానికి మొత్తం 280 శాతం డివిడెండ్ను ఆ సంస్థ ప్రభుత్వానికి చెల్లించింది.
రక్షణ ఉత్పత్తుల విభాగం కార్యదర్శి శ్రీ రాజ్కుమార్ కూడా ఈ కార్యక్రమంలో పాల్గొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
బ్యూరో ఆఫ్ ఇండియన్ స్టాండర్డ్స్ ‘ఇండియన్ స్టాండర్డ్స్ ఆన్ ఆక్వా ఫీడ్’పై వెబ్నార్ నిర్వహణ.
మత్స్య పరిశ్రమ, ప్రభుత్వ మత్స్య శాఖ నుండి పాల్గొన్న 100 మందికి పైగా తమ ఉత్పత్తులపై స్టాండర్డ్స్ మార్క్ ని ఉపయోగించడం కోసం బ్యూరో ఆఫ్ ఇండియన్ స్టాండర్డ్స్- BIS ధృవీకరణను తీసుకునేందుకు ప్రోత్సాహం పొందారు.
బ్యూరో ఆఫ్ ఇండియన్ స్టాండర్డ్స్  17 ఫిబ్రవరి 2022న ‘ఇండియన్ స్టాండర్డ్స్ ఆన్ ఆక్వా ఫీడ్’ పై అవగాహన అమలు పై వెబ్నార్ను నిర్వహించింది. ఈ కార్యక్రమానికి మత్స్య పరిశ్రమలతోపాటు ప్రభుత్వ మత్స్య శాఖ నుండి 100 మందికి పైగా పాల్గొన్నారు. చేపల ఫీడ్పై ప్రస్తుత భారతీయ ప్రమాణాలకు సంబంధించిన సమాచారం అమలు కాబోతున్న కొత్త ప్రమాణాలు వాటి ముఖ్యమైన అవసరాలపై ప్రత్యేక దృష్టితో పంచుకున్నారు. పాల్గొనేవారిని 15 మార్చి 2022 వరకు ప్రస్తుతం ఉన్న డ్రాఫ్ట్ ప్రమాణాలను సమీక్షించమని వాటిపై వ్యాఖ్యానించవలసిందిగా ప్రోత్సహించారు. తయారీదారులు తమ ఉత్పత్తులపై స్టాండర్డ్స్ మార్క్  ఉపయోగించడం కోసం BIS ధృవీకరణను తీసుకోవాలని ప్రోత్సహించారు. BIS కన్ఫర్మిటీ అసెస్మెంట్ స్కీమ్ లైసెన్స్ దరఖాస్తు ప్రక్రియపై సమాచారం కూడా అందించారు.
BIS ఆక్వా ఫీడ్ కోసం నాలుగు భారతీయ ప్రమాణాలను ప్రచురించింది, అవి క్రింద జాబితా చేయబడ్డాయి:
IS 16150  : 2014 ఫిష్ ఫీడ్ - స్పెసిఫికేషన్, పార్ట్ 1 కార్ప్ ఫీడ్
IS 16150  : 2014 ఫిష్ ఫీడ్ - స్పెసిఫికేషన్, పార్ట్ 2 క్యాట్ ఫిష్ ఫీడ్
IS 16150  : 2014 ఫిష్ ఫీడ్ - స్పెసిఫికేషన్, పార్ట్ 3 రొయ్యల ఫీడ్
IS 16150  : 2014 ఫిష్ ఫీడ్ - స్పెసిఫికేషన్, పార్ట్ 4 మంచినీటి రొయ్యల ఫీడ్
మేము కొత్త జాతులను కవర్ చేసే ఆక్వా ఫీడ్ కోసం కొత్త భారతీయ ప్రమాణాలను అభివృద్ధి చేసే ప్రక్రియలో ఉన్నామని, ఫిషరీస్ మంత్రిత్వ శాఖ, AH&D తెలియజేశారు.
పంగాసియస్ చేపలకు ఫీడ్
సర్వభక్షక చేపలకు ఆహారం
మాంసాహార చేపలకు మేత
చేపల పాలికల్చర్ కోసం ఫీడ్
దేశంలో ఆక్వాకల్చర్ వేగంగా అభివృద్ధి చెందుతోంది ఈ రంగంలో ప్రభుత్వాలు కొత్త కార్యక్రమాలు / పథకాలను ప్రారంభిస్తున్నాయి. భారతీయ ప్రమాణాల అమలు ఆక్వా ఫీడ్ స్థిర నాణ్యతను నిర్ధారిస్తుంది ఇది ఆక్వాకల్చర్ ఉత్పత్తుల నాణ్యతను మెరుగుపరుస్తుంది. ఆక్వా ఫీడ్ మెరుగైన నాణ్యత భద్రత మెరుగైన ధరను అందించడం ద్వారా తయారీదారుకు ప్రయోజనం చేకూరుస్తుంది తుది వినియోగదారులు పర్యావరణ వ్యవస్థ సురక్షితమైన ఉత్పత్తిని అందుకుంటారు. దేశంలో దిగుమతి అవుతున్న చేపల మేత నాణ్యతను నియంత్రించేందుకు కూడా ఈ ప్రమాణాలను ఉపయోగించవచ్చు.
హోం మంత్రిత్వ శాఖ
సిసిటిఎన్ఎస్ మరియు ఐసిజెఎస్ లలో ఉత్తమ అభ్యాసాలపై 2 వ సదస్సు ముగింపు సమావేశంలో
కేంద్ర హోమ్ శాఖ కార్యదర్శి శ్రీ అజయ్ కుమార్ భల్లా ముఖ్య అతిథిగా ప్రసంగించారు.
ఈ రోజు వీడియో కాన్ఫరెన్సింగ్ ద్వారా 'క్రైమ్ అండ్ క్రిమినల్ ట్రాకింగ్ నెట్వర్క్ & సిస్టమ్స్  / ఇంటర్పెరబుల్ క్రిమినల్ జస్టిస్ సిస్టమ్  పై 2 వ కాన్ఫరెన్స్ ముగింపు సమావేశంలో ప్రసంగించిన కేంద్ర హోం కార్యదర్శి శ్రీ అజయ్ కుమార్ భల్లా ప్రసంగించారు. ఐసిజెఎస్ విభాగాలు ఈ-ఫోరెన్సిక్స్, ఈ-ప్రాసిక్యూషన్ & ఈ-ప్రిజన్స్ అన్నీ అనేక రెట్లు విస్తరించబడ్డాయి మరియు మరెన్నో డేటాబేస్లు సిస్టమ్తో అనుసంధానమయ్యాయి.
.
సెషన్లో పాల్గొన్న కేంద్ర హోం కార్యదర్శి మరియు ఇతర సీనియర్ అధికారులను స్వాగతిస్తూ డైరెక్టర్ ఎన్సిఆర్బి శ్రీ రామ్ ఫాల్ పవార్ మాట్లాడుతూ సిసిటిఎన్ఎస్ / ఐసిజెఎస్కు సంబంధించి అన్ని రాష్ట్రాలు / యుటిలు తమ ఆవిష్కరణలు మరియు విజయాలను ప్రదర్శించడానికి ఒక వేదికను అందించడానికి ఈ సమావేశం ఏర్పాటు చేయబడింది.
సిసిటిఎన్ఎస్, ఐసిజెఎస్ ప్రాజెక్టుల అమలులో రాష్ట్రాలు / యుటిలు చేస్తున్న నిరంతర కృషిని గుర్తించడానికి, నిన్న జరిగిన సమావేశం ప్రారంభోత్సవంలో అగ్రశ్రేణి రాష్ట్రాలు / యుటిలకు కేంద్ర హోం శాఖ సహాయ మంత్రి శ్రీ జి. కిషన్ రెడ్డి అవార్డులు అందజేశారు. ఈ సమావేశంలో కేంద్ర హోంశాఖ కార్యదర్శి, కేంద్ర హోం మంత్రిత్వ శాఖకు చెందిన ఇతర సీనియర్ అధికారులు, రాష్ట్రాలు / యుటిలకు చెందిన సీనియర్ పోలీసు అధికారులు, సిసిటిఎన్ఎస్ / ఐసిజెఎస్ నోడల్ అధికారులు పాల్గొన్నారు.
మంత్రిమండలి
పదిహేనో ఆర్థిక సంఘం యొక్క పదవీకాలాన్ని 2019వ సంవత్సరం నవంబర్ 30వ తేదీ వరకు పొడిగించేందుకు ఆమోదం తెలిపిన మంత్రివర్గం
పదిహేనో ఆర్థిక సంఘం యొక్క పదవీకాలాన్ని 2019వ సంవత్సరం నవంబర్ 30వ తేదీ వరకు విస్తరించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. దీని తో ఈ సంఘాని కి- నూతన వాస్తవాల ను మరియు సంస్కరణల ను దృష్టి లో పెట్టుకొని ఆర్థిక సంబంధమైనటువంటి వివిధ పోల్చదగ్గ అంచనాల ను పరిశీలించేందుకు మరియు 2020-2025 కాలాని కి గాను తన సిఫారసుల ను ఖరారు చేసేందుకు- వీలు చిక్కుతుంది.(
ఆరోగ్య, కుటుంబ సంక్షేమ మంత్రిత్వ శాఖ
ఉజ్బెకిస్థాన్-మరియన్ బయోటెక్ దగ్గు మందు విషయంలో పత్రిక ప్రకటన
ఉజ్బెకిస్థాన్ ఔషధ నియంత్రణ సంస్థతో సీడీఎస్సీవో సంప్రదింపులు
మరియన్ బయోటెక్కు చెందిన నోయిడా తయారీ కేంద్రంలో యూపీ ఔషధ నియంత్రణ అధికారులు, సీడీఎస్సీవో బృందం సంయుక్త తనిఖీ
దగ్గు మందు నమూనాలను చండీగఢ్లోని ప్రాంతీయ ఔషధ పరీక్ష కేంద్రానికి  పంపిన అధికారులు
ఉత్తరప్రదేశ్లోని నోయిడాలో, భారతీయ కంపెనీ మరియన్ బయోటెక్ తయారు చేసిన దగ్గు మందు 'డాక్1 మ్యాక్స్' మీద ఉజ్బెకిస్థాన్ నుంచి కొన్ని నివేదికలు వచ్చాయి. భారత ఆరోగ్య & కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ ఆదేశాల మేరకు, కేంద్ర ఔషధ ప్రమాణాల నియంత్రణ సంస్థ  డిసెంబర్ 27, 2022 నుంచి ఉజ్బెకిస్థాన్ ఔషధ నియంత్రణ సంస్థతో క్రమం తప్పకుండా సంప్రదింపులు జరుపుతోంది.
సమాచారం అందిన వెంటనే, మరియన్ బయోటెక్కు చెందిన నోయిడా తయారీ కేంద్రంలో యూపీ ఔషధ నియంత్రణ అధికారులు, సీడీఎస్సీవో బృందం సంయుక్త తనిఖీ నిర్వహించింది. తనిఖీ నివేదిక ఆధారంగా తగిన తదుపరి చర్యలు తీసుకుంటారు.
మరియన్ బయోటెక్, లైసెన్స్ పొందిన తయారీ సంస్థ. 'డాక్1 మ్యాక్స్' దగ్గు మందు, మాత్రల ఎగుమతుల కోసం ఉత్తరప్రదేశ్ ఔషధ నియంత్రణ సంస్థ నుంచి లైసెన్స్ పొందింది.
మరియన్ బయోటెక్ తయారీ కేంద్రం నుంచి దగ్గు మందు నమూనాలను అధికారులు తీసుకుని, చండీగఢ్లోని ప్రాంతీయ ఔషధ పరీక్ష కేంద్రానికి  పంపారు.
మంత్రిమండలి
మందులకు పనికివచ్చే మొక్కల రంగంలో సహకారం కోసం భారతదేశం మరియు సావో తోమే మరియు ప్రిన్సిపీ ల మధ్య ఎమ్ఒయూ కు ఆమోదం తెలిపిన మంత్రివర్గం
మందులకు పనికివచ్చే మొక్కల రంగంలో సహకారం కోసం భారతదేశం మరియు సావో తోమే మరియు ప్రిన్సిపీ ల మధ్య అవగాహనపూర్వక ఒప్పంద పత్రం  కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 మార్చి నెల 14వ తేదీ నాడు సంతకాలయ్యాయి.
పూర్వ రంగం:
జీవ వైవిధ్యం విషయానికి వస్తే, భారతదేశం ప్రపంచంలో సర్వాధిక సమృద్ధ దేశాలలో ఒక దేశంగా ఉంది. భారతదేశంలో 15 వ్యవసాయ- జల వాయు క్షేత్రాలు ఉన్నాయి. 17000-18000 పుష్పించే జాతి మొక్కలలో 7000కు పైగా ఆయుర్వేద, యూనానీ, సిద్ధ మరియు హోమియోపతి  వంటి మందుల పద్ధతులలో వాడేవిగా ఉన్నాయని అంచనా వేయడమైంది. దాదాపు 1178 జాతులకు చెందిన మూలికా వృక్ష జాతుల వ్యాపారం జరుగుతోందన్న అంచనా కూడా ఉన్నది. వీటిలో 242 జాతుల మొక్కల వార్షిక వినియోగ స్థాయి 100 మెట్రిక్ టన్నులకు పైబడింది. ఔషధీయ మొక్కలు.. సాంప్రదాయక వైద్యం మరియు మూలికా పరిశ్రమకు ప్రధానమైనటువంటి వనరుగా ఉండడంతో పాటు, భారతదేశ జనాభాలో ఒక భారీ విభాగానికి జీవనోపాధి ని మరియు ఆరోగ్య భద్రత ను కూడా సమకూర్చుతున్నాయి. ప్రపంచంలో సాంప్రదాయక మరియు ప్రత్యామ్నాయ ఆరోగ్య సంరక్షణ పద్ధతుల పట్ల ఆసక్తి మరో మారు అధికం అవుతున్నది. దీంతో ప్రపంచ మూలికా వ్యాపారం 120 బిలియన్ యుఎస్ డాలర్లుగా ఉన్నది కాస్తా 2050 వ సంవత్సరం కల్లా 7 ట్రిలియన్ యుఎస్ డాలర్లకు చేరుకోగలదని భావిస్తున్నారు. ఇంతేకాకుండా, విశేషించి ఉష్ణ మండల ప్రాంతాలలో పెద్ద సంఖ్యలో దొరుకుతున్న ఔషధీయ మొక్కలు కూడా ఉన్నాయి. ఇవి ఒకే విధమైనటువంటి భూ- జలవాయు కారకాలను బట్టి చూస్తే రెండు దేశాలలో సమానమైన రూపాలలో లభ్యం అవుతున్నాయి.
సావో తోమే మరియు ప్రిన్సిపీ లో చికిత్స మరియు ఔషధీయ మొక్క ల క్షేత్రం తాలూకు ఆయుష్ ప్రణాళికల ప్రచార-ప్రసార ఆవశ్యకతను దృష్టిలో పెట్టుకొని దేశాల వారీ సహకారం కోసం రూపొందించినటువంటి ప్రామాణిక ముసాయిదా ఎమ్ఒయూ ను సావో తోమే మరియు ప్రిన్సిపీ ప్రజాస్వామిక గణతంత్రం యొక్క సంబంధిత ప్రాధికార సంస్థలతో పంచుకోవడం జరిగింది.
కార్మిక, ఉపాధికల్పన మంత్రిత్వ శాఖ
ఇఎస్ఐ పథకం కింద ఫిబ్రవరి 2023లో 16.03 లక్షల నూతన ఉద్యోగుల జోడింపు
ఇఎస్ఐ పథకం కింద ఫిబ్రవరి 2023లో నమోదు చేసుకున్న దాదాపు 11,000 నూతన సంస్థలు
ఎంప్లాయీస్ స్టేట్ ఇన్సూరెన్స్ కార్పొరేషన్  విడుదల చేసిన తాత్కాలిక వేతనదారుల పట్టీ డాటా ప్రకారం ఫిబ్రవరి, 2023లో 16.02 లక్షల మంది కొత్త ఉద్యోగులను ఉద్యోగుల రాష్ట్ర బీమా పథకంలో జోడించడం జరిగింది. ఈ డాటా ప్రకారం, ఫిబ్రవరి మాసం 2023లో 11,000 నూతన సంస్థలు తమ ఉద్యోగుల సామాజిక భద్రతకు హామీ ఇచ్చేందుకు ఎంప్లాయీస్ స్టేట్ ఇన్సూరెన్స్ స్కీం కింద నమోదు చేసుకున్నాయి. కొత్తగా చేసిన నమోదులో మెజారిటీ ఉద్యోగులు 25 సంవత్సరాల వయోవర్గంలో ఉన్నవారు. నెలలో జోడించిన మొత్తం ఉద్యోగులలో దాదాపు 46% అంటే 7.42 లక్షల మంది ఉద్యోగులు ఈ వయోవర్గానికి చెందినవారే. దేశంలో యువతకు మంచి ఉపాధి అవకాశాలు వస్తున్నాయనే విషయాన్నిఈ సమాచారం వెల్లడిస్తోంది.
ఇక, ఫిబ్రవరి, 2023 నాటి వేతనదారుల పట్టిక జెండర్ వారీ విశ్లేషణ ప్రకారం, ఇఎస్ఐ పథకం కింద 3.12 లక్షల మంది మహిళా సిబ్బందిని జోడించడం జరిగింది. అలాగే, ఫిబ్రవరి 2023లో మొత్తం 49 ట్రాన్స్జెండర్ ఉద్యోగులు కూడా ఇఎస్ఐ పథకం కింద నమోదు చేసినట్టు డాటా వెల్లడిస్తోంది. సమాజంలోని ప్రతి వర్గానికి తన ప్రయోజనాలను అందించాలని ఇఎస్ఐసి కట్టుబడిన విషయాన్ని ఇది తెలుపుతోంది.
ఈ వేతనదారుల పట్టిక డాటా అనేది నిరంతరం జరిగే పని అయినందున ఈ డాటా తాత్కాలికం.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 కొత్త వేరియంట్ XE-పై కీలక నిపుణులు మరియు అధికారులతో జరిగిన సమీక్ష సమావేశానికి అధ్యక్షత వహించిన కేంద్ర ఆరోగ్య మంత్రి డాక్టర్ మన్సుఖ్ మాండవీయ
కొత్త వేరియంట్ వెలుగుచూసే, కేసుల సంఖ్య పెరుగుతున్న నేపథ్యంలో పర్యవేక్షణ, నిఘాను పెంచాలని అధికారులను ఆదేశించిన మంత్రి
కోవిడ్ -19 కొత్త వేరియంట్ XE-పై కీలక నిపుణులు మరియు అధికారులతో కేంద్ర ఆరోగ్య మరియు కుటుంబ సంక్షేమ మంత్రి డాక్టర్ మన్సుఖ్ మాండవీయ ఈరోజు సమీక్షించారు. నిపుణులు, అధికారులు మంత్రి అధ్యక్షతన సమావేశం అయ్యారు. సమావేశంలో మంత్రి దేశంలో కోవిడ్-19 కేసుల పరిస్థితిని సమీక్షించారు.కొత్త వేరియంట్ వెలుగుచూసే, కేసుల సంఖ్య పెరుగుతున్న నేపథ్యంలో పర్యవేక్షణ, నిఘాను పెంచాలని అధికారులను ఆయన ఆదేశించారు.
వైద్య మౌలిక సదుపాయాలు మరియు వనరుల లభ్యతను సమీక్షించిన డాక్టర్ మాండవీయ కోవిడ్ చికిత్సకు అవసరమైన అవసరమైన మందులు మరియు ఔషధాల లభ్యతను నిరంతరం సమీక్షించాలని అధికారులను ఆదేశించారు. ప్రస్తుతం కొనసాగుతున్న టీకా కార్యక్రమాన్ని పూర్తి స్థాయిలో నిర్వహించాలని, అర్హులందరికీ టీకాలు వేయాలని ఆయన సూచించారు. .
ఈ సమావేశంలో నీతి ఆయోగ్ సభ్యుడు, ఆరోగ్యం డాక్టర్ వి.కె. పాల్, ఈ సమావేశంలో ఆరోగ్య శాఖ కార్యదర్శి శ్రీ రాజేష్ భూషణ్, ఎయిమ్స్ డైరెక్టర్ డాక్టర్ రణదీప్ గులేరియా, ఐసిఎంఆర్ డిజి డాక్టర్ బలరామ్ భార్గవ, ఎన్టిఎజిఐ డాక్టర్ ఎన్కె అరోరా మరియు ఆరోగ్య మంత్రిత్వ శాఖలోని ఇతర సీనియర్ అధికారులు పాల్గొన్నారు.